Mirzet Hamzić

**Mirzet Hamzić** (20. oktobra 1963 - ) jeste bosanskohercegovački autor i profesor predmeta bosanskog jezika i književnosti u Gazi Husrev-begovoj medresi u Sarajevu.

## Rani život i edukacija 
Rođen je kao peti od 6 sinova Rasima i Hurije Hamzić 20. oktobra 1963. u Klisi nadomak Zvornika. Otac je bio građevinski radnik, a mati domaćica. Nakon završene osnovne škole, upisuje Klasičnu gimanziju u Zvorniku. Upisao je Filozofski fakultet u Novom Sadu, odsjek Jugoslavenske književnosti i srpskohrvatskog / hrvatskosrpskog jezika. Tokom studija (1987/88.) bio je urednik lista studenata Filozofskog fakulteta "To jest". Dvije godine slušao je postdiplomski studij na kojem je polagao ispite, a magistarsku tezu nikad nije odbranio.

## Period rata 
Početkom rata u Bosni i Hercegovini, preko Mađarske i Hrvatske dolazi u Bosnu i Hercegovinu. Novine, "*Biljeg vremena*" bile su objavljivane tokom rata s promjenjivom dinamikom, a Hamzić je bio zamjenik glavnog i odgovornog urednika. Kasnije postaje jedan od osnivača časopisa "*Gračanički glasnik*".

Od 16. februara 1993. radi kao profesor bosanskog jezika i književnosti. Radio je po selima koja su manje bila izložena granatiranju poput Rašljeva i Gornje Orahovice. U februaru 1994. mobilizovan je u ARBiH Operatinu Grupu-2 (kasnije 22. divizija) sektor informisanje. Po završetku rata nastavlja raditi u Mješovitoj srednjoj školi u Gračanici.

## Rad u Gazi Husrev-begovoj medresi 
U Gazi Husrev-begovu medresu dolazi 1. oktobra 1996. kao profesor bosanskog jezika i književnosti. Neposredno po dolasku, preuzeo je ulogu koordinatora i glavnog odgovornog urednika učeničkog lista. List je došao do posebnog izražaja u doba uredništva Samedina Kadića. Pod direkcijom Kadića i uputstava Hamzića objavljeno je devet brojeva *Zemzema*, od kojih je jedan bio zabranjen zbog svog sadržaja, što je do tada bio rekordni broj izdatih brojeva lista.

## Uredništvo i književno stvaralaštvo 
mini|Mirzet Hamzić tokom obraćanja publici
Osim uredništva u Gračanici, također je bio urednik u izdavačkim kućama: "Monos" Gračanica, "On time", "Sedam" i "Dobra knjiga" Sarajevo, te izdavačkoj kući "BosniaARS" Tuzla.

Njegovo književno stvaralaštvo sastoji se od više djela, koje piše i objavljuje od 1987. Također, napisao je i objavio knjige poput: "*Samo krv ratnika je za slavu i pamćenje*", 1995. "*Zvornik od izbora do Dejtona*", 1998, "*Književni termini – rječnik*", 2001, "*Školski rječnik književnih termina*" 2007, "*Društveno-etički pojmovnik*" (koautarstvo s Mustafom Spahićem), 2007, "*Književni leksikon*" 2009. "*Safvet-beg Bašagić*" monografija 2020. Koautor je knjiga i brošura, urednik ili priređivač, pisac predgovora i recenzija, prikaza i drugih književnih tekstova, od kojih je veliki broj objavio u novinama: "Ljiljan", "Preporod“, "Most", "Život", "Pisac", "Adresa", "Polja", "Album" i drugi.

Recenzirao je, uredio, napisao predgovor i predstavio blizu dvije stotine knjiga. Proglašen je urednikom godine za 2011.

## Bibliografija 
* *Od OpŠTO do OG-2* (sa Izudinom Durakovićem), Informativna služba OG2, Gračanica 1994.
* *Samo krv ratnika je za slavu i pamćenje*, “Monos”, Gračanica 1995.
* *Uspjesi u ‘94-oj* (sa Izudinom Durakovićem) Informativna služba 22. dKoV, Gračanica 1995.
* *Odbrana Gračanice 25.5.1992.* (sa Omerom Hamzićem). “Monos” Gračanica 1996.
* Reis ul ulema Dr Mustafa ef. Cerić, *Bošnjaci će spasiti Evropu* (govori u povodu Bajrama u Gračanici i Doboj Istoku), „Monos“ Gračanica, 1994. (priredio)
* *Brošura u povodu dana SJB Gračanica*, Služba javne bezbjednosti Gračanica, 1996. (priredio s Omerom Hamzićem)
* *Zvornik - od izbora do Dejtona*, “Glas Drine”, Sapna - Zvornik, 1988. (priredio)
* *Književni termini – rječnik*, “Sedam”, Sarajevo 2001.
* *Školski rječnik književnih termina*, "Dobra knjiga", Sarajevo 2007,
* *Društveno-etički pojmovnik* (koautarstvo s Mustafom Spahićem) "Bookline", Sarajevo 2007,
* *Književni leksikon*, "Dobra knjiga", Sarajevo 2009,
* *Safvet-beg Bašagić*, "Dobra knjiga", Sarajevo 2020. (priredio)

## Reference 
Kategorija:Rođeni 1963.
Kategorija:Bosanskohercegovački pisci
Kategorija:Živi ljudi
Kategorija:Biografije, Zvornik
Kategorija:Bosanskohercegovački urednici